
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)


Κυριακή, 30 Αυγούστου 2026

ΔΕΛΤΙΟ ΤΥΠΟΥ

Παράσυρση Ι/Φ στη Λέρο – Αποβίβαση ασθενούς από Ι/Φ σκάφος στη Λευκάδα - Διακομιδές ασθενών


Τις βραδινές ώρες χθες, ενημερώθηκε η Λιμενική Αρχή της Λέρου ότι ιστιοφόρο (Ι/Φ) σκάφος σημαίας Πολωνίας, άνευ επιβαινόντων, το οποίο ήταν αγκυροβολημένο στον όρμο Λακκίου, παρασυρόταν λόγω των δυσμενών καιρικών συνθηκών. Στο σημείο έσπευσαν άμεσα Περιπολικό σκάφος Λ.Σ.-ΕΛ.ΑΚΤ. καθώς και Περιπολικό όχημα από ξηράς. Ακολούθως, ενημερώθηκε ο ιδιοκτήτης του σκάφους, ο οποίος προέβη στη μετακίνηση και ασφαλή πρόσδεσή του. Από το συμβάν δεν διαπιστώθηκε θαλάσσια ρύπανση, ενώ από τη Λιμενική Αρχή Λέρου κινήθηκε η διαδικασία επιβολής των προβλεπόμενων διοικητικών κυρώσεων.

*****

	Τις πρώτες πρωινές ώρες σήμερα, ενημερώθηκαν οι Λιμενικές Αρχές της Λευκάδας και του Νυδρίου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ.-ΕΛ.ΑΚΤ. ότι ένας 73χρονος αλλοδαπός επιβάτης (υπήκοος Βελγίου) ενός ιστιοφόρου (Ι/Φ) σκάφους, το οποίο ήταν αγκυροβολημένο εντός του κόλπου Αμπελάκια Μεγανησίου, έχρηζε άμεσης νοσοκομειακής περίθαλψης. Αμέσως, στο σημείο μετέβη ένα Περιπολικό σκάφος Λ.Σ.-ΕΛ.ΑΚΤ., το οποίο παρέλαβε τον ασθενή και τον μετέφερε με ασφάλεια στο λιμάνι του Νυδρίου. Από εκεί, διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Λευκάδας, για ιατρική περίθαλψη.

*****

Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-70χρονου, από το λιμάνι Δάφνης Αγίου Όρους στο λιμάνι της Ουρανούπολης, με Περιπολικό σκάφος Λ.Σ.-ΕΛΑ.ΚΤ.,
-31χρονου και 21χρονης, από το λιμάνι της Θάσου στο λιμάνι της Κεραμωτής, με Περιπολικό σκάφος Λ.Σ.-ΕΛΑ.ΚΤ.,
-30χρονου, από το λιμάνι της Σίφνου στο λιμάνι της Σύρου, με το Ε/Π-Τ/Ρ «ΚΥΡΙΑΡΧΟΣ ΙΙ» Ν.Ν. 57 και
-69χρονης, από το λιμάνι της Τήνου στο λιμάνι της Σύρου, με το Ε/Γ-Τ/Ρ «ΝΗΣΟΣ ΤΗΝΟΣ» Ν.Τ. 25.

